The Sims 4

„The Sims 4“ – gyvenimo simuliatoriaus žanro kompiuterinis žaidimas, sukurtas „Maxis“ bei „The Sims Studio“ ir 2014 m. rugsėjo 2 d. išleistas „Electronic Arts“. Tai ketvirtoji „The Sims“ serijos dalis.
Papildoma žaidimo informacija visuomenei buvo pristatyta 2013 m. „Gamescom“ mugėje Vokietijoje. „The Sims 4“ reikalavimai kompiuteriui yra mažesni negu pirmtako „The Sims 3“. Žaidimas turi naują variklį, kuris pakeičia Sims veikėjų valdymą. Šioje dalyje veikėjų dirbtinis intelektas aukštesnis, jie geba išreikšti daugiau reakcijų į aplinkos veiksnius. Ištaisyti tokie 3-iosios dalies nepatogumai, kaip, pavyzdžiui, kelių veikėjų negalėjimas lipti laiptais vienu metu. Grafikos pobūdžiu „The Sims 4“ herojai mažiau realistiški. Nuo pat išleidimo pradžios, žaidimas sulaukdavo šiokių tokių kritikų dėl tuštoko turinio ir veiklos trūkumo. 

Šiuo metu yra išleista dvylika žaidimo papildinių, pastarasis – „High School Years“, išleistas 2022 m. liepos 28 d. Be šių išleista daugybė "daiktų" bei "žaidimo" paketų, įskaitant ir nemokamus atnaujinimus visam žaidimui, kaip "toddler" amžiaus pakopa esanti tarp kūdikio ir vaiko sims'o gyvenime. 

„The Sims 4“ yra vieno žaidėjo režimo žaidimas, todėl nereikalauja interneto prieigos žaidimo metu, vis dėlto reikės turėti „Origin“ (dabar – „EA Play“) paskyrą, taip pat internetas reikalingas įdiegiant ir aktyvuojant žaidimą.

Apie žaidimą 
Žaidėjai gali valdyti virtualius žmones, dažniau vadinamus "sims’ais", įtraukdami juos į kasdieniškas veiklas ir darbus bei formuodami tarpusavio santykius, kaip ir realiame gyvenime. Kaip praeitose žaidimų serijos dalyse, čia veikėjai turi gyvenimo siekius, norus, poreikius ir įgūdžius, kas nebuvo būdinga „The Sims“ žaidimo veikėjams – sims’ai neaugdavo ir nesendavo, neturėjo gyvenimo siekių, tad taip susidarydavo neturintis nustatytų ribų, nesibaigiantis žaidimas. Dabar kiekvienas sims’as turi nustatytą individualią gyvenimo trukmę – gali gyventi iki 100 žaidimo dienų, praeidamas per septynias amžiaus pakopas.

Garso takelis 
Orkestrinį žaidimo takelį (foninę muziką) aranžuoja kompozitorius Ilan Eshkeri. Visas garso takelis įrašomas „Abbey Road Studios“ įrašų studijoje, o sesijose dalyvauja Londono orkestras.

Prekyba ir išleidimas 
Iš pradžių „SteelSeries“ ir „Electronic Arts“ paviešino naujas periferines priemones, ausines ir kompiuterinę pelę, kurie buvo skirti pareklamuoti naująjį „The Sims 4“. Šios technologijos pasižymėjo tuo, kad jos buvo sukurtos specialiai „The Sims“ – pavyzdžiui ant ausinių garsiakalbių puikavosi žaidimo ikona – žalias plumbob'as, kurio spalva galėjo kisti atsižvelgiant į sim'so nuotaiką. Galų gale buvo išleista žaidimo demo versija, kuriame pristatytas naujas sims'ų kūrimo įrankis, su nauja vartotojo sąsaja. Tiesa, šis įrankis buvo plėtojamas, su laiku atsirado daugiau galimybių ir funkcijų.

Vertinimas 
2014 m. gegužės 14 d. buvo pranešta, kad Rusijoje „The Sims 4“ buvo skirtas amžiaus apribojimas, nerekomenduojantis šį žaidimą jaunesniems kaip 18 m. Toks sprendimas grindžiamas valstybėje galiojančiu įstatymu, numeriu 436-FZ, kuris įpareigoja saugoti vaikus nuo žalingos informacijos, kenkiančios jų sveikatai ir vystymuisi, o „The Sims 4“ būtent propaguojami tos pačios lyties asmenų santykiai. Be to, 2013 m. įsigaliojo naujas potvarkis dėl vadinamos „LGBT propagandos įstatymo“, saugantis vaikus nuo to, kas prieštarauja tradicinės šeimos vertybėms ir neatitinka normų. Kitose valstybėse tiek ankstesnėms žaidimo dalims, tiek „The Sims 4“ netaikomas toks apribojimas nepilnamečiams.

Kontroversijos

Funkcijų trūkumas 
Dar ankstyvoje žaidimo vystymo stadijoje buvo atskleista, kad jame neliks senųjų spalvų bei dizaino kūrimo įrankių, kurie buvo „The Sims 3“, vietoj to pasiūlant kiek kitokią sistemą. Taip pat, studija „Maxis“ per „Twitter“ pranešė išleisianti gerokai supaprastintą žaidimo siužeto vystymosi eigą ir kad nebus tokių dalykų kaip rūsių, maisto prekių parduotuvių, mokyklų bei darboviečių. Tokie sprendimai įžiebė pasipiktinimą tarp žmonių, kurie ėmė daryti prielaidas, jog kūrėjai galimai ruošiasi viską perkelti į atskirus papildymų paketus, turinčius atitinkamą kainą arba tiesiog jiems pristigo laiko, kad viską pilnai paruošti prieš žaidimo paleidimą į prekybą. Pati žaidimo kūrimo studija nurodė, jog jiems nebuvo įmanoma įtraukti visas galimybes, kokias turėjo trečioji serijos dalis ir kad pasikeitimų reikėtų tikėtis nebent ateityje. Vienas prodiuserių Rachel Franklin taipogi apgailestavo dėl patirto nusivylimo, teigdamas, jog kūrėjų komanda buvo labiau sutelkusi dėmesį į naujų žaidimo inovacijų bei variklio galimybių demonstracijas, o viso to kaina buvo ne itin maloni. Tarp naujų dalykų, kuriais buvo norima nustebinti, buvo simsų emocijų sistema, taip pat ženkliai patobulinti simsų kūrimo bei namų statymo įrankiai. Iš dalies, tokie žaidimo patobulinimai padėjo kuriam laikui nukreipti dėmesį nuo tokių trūkumų, kaip baseinų arba ūgtelėjusio kūdikio gyvenimo etapo nebuvimas, kas buvo ankstesnėje dalyje.

Odos spalvų įvairovė 
Nuo pat žaidimo išleidimo kūrėjai sulaukdavo skundų, esą trūksta realistiškos odos spalvų įvairovės, ypač tamsesnio gymio sims'ams. Amira Virgil, žinoma xMiraMira slapyvardžiu, kurianti tinkintą turinį (angl. custom content, trumpinamas į CC) tamsesnės odos personažams, kritikavo žaidime esantį sim'so kūrimo įrankį, dėl odos spalvų pasirinkimo stokos. Po jos pasirodymo amerikiečių realybės šou „The Sims Spark'd“, buvo atkreiptas didesnis dėmesys į šią problemą. 2020 m. viena žaidimo kūrėjų komandos narių Lyndsay Pearson socialiniame tinkle „Twitter“ pranešė, kad kūrėjų komanda yra pasiruošusi sutvarkyti esamą odos spalvų paletę bei pridėti naujų spalvų.

Atnaujinimas jau buvo paruoštas ir prieinamas žaidėjams su 2020 m. gruodžio mėnesio pataisos paketu, kuris pridėjo daugiau odos spalvų reguliavimo parinkčių ją pašviesinant arba patamsinant pagal poreikį naudojant virtualų slankiklį. Visa tai kurdami, kūrėjai stengėsi bendradarbiauti kartu su tinkinto turinio autoriais, tokiais kaip jau anksčiau minėta Amira Virgil. Tuo pačiu buvo pristatyti ir slankikliai makiažui, kad būtų galima geriau derinti pagal odos spalvą.

Papildymo paketai

Žaidimo paketai

Turinio paketai

Daiktų paketai

Reikmenų paketai

Išnašos 

2014 kompiuteriniai žaidimai
The Sims